62022CO0335_INF
Rješenje Suda (deseto vijeće) od 19. srpnja 2023. –A (Oporezivanje stavljanja vrijednosnih papira na tržište)
(predmet C-336/22) (
1
)
„Zahtjev za prethodnu odluku – Članak 99. Poslovnika Suda – Odgovor koji se može jasno izvesti iz sudske prakse – Direktiva 2008/7/EZ – Članak 5. stavak 2. točka (b) – Neizravni porezi na prikupljanje kapitala – Administrativna pristojba koja se primjenjuje na usluge plasmana obveznica i komercijalnih zapisa na tržište”
1.
Porezne odredbe – Usklađivanje zakonodavstava – Neizravni porezi na prikupljanje kapitala – Direktiva 2008/7 – Transakcije koje ne podliježu neizravnim porezima – Izdavanje i stavljanje u optjecaj prenosivih vrijednosnih papira – Pojam – Usluge stavljanja na tržište prenosivih vrijednosnih papira koji su sastavni dio ukupne transakcije prikupljanja kapitala – Uključenost
(Direktiva Vijeća 2008/7, čl. 5. st. 2. t. (b))
(t. 25., 26.)
2.
Porezne odredbe – Usklađivanje zakonodavstava – Neizravni porezi na prikupljanje kapitala – Direktiva 2008/7 – Transakcije koje ne podliježu neizravnim porezima – Administrativna pristojba na naknadu koju naplaćuje bankovna institucija koja obavlja usluge ulaganja na tržište prenosivih vrijednosnih papira – Nedopuštenost – Obvezno korištenje usluga treće osobe od strane društva izdavatelja vrijednosnih papira – Nepostojanje utjecaja
(Direktiva Vijeća 2008/7, čl. 5. st. 2. t. (b))
(t. 28., 29. i izreka)
Izreka
Članak 5. stavak 2. točku (b) Direktive Vijeća 2008/7/EZ od 12. veljače 2008. o neizravnim porezima na prikupljanje kapitala
treba tumačiti na način da mu se:
protivi nacionalni propis koji predviđa uvođenje administrativne pristojbe na naknadu koju društvo kapitala isplaćuje bankovnoj instituciji kojoj je povjerilo plasman na tržište prenosivih vrijednosnih papira poput novoizdanih obveznica i komercijalnih zapisa, i to neovisno o tome jesu li društva izdavatelji predmetnih vrijednosnih papira zakonski obvezna koristiti se uslugama treće osobe ili su to dobrovoljno odabrala.
(
1
)	SL C 326, 29. 8. 2022.